CELEX: 32018R1206
Language: bg
Date: 2018-08-28 00:00:00
Title: Регламент за изпълнение (ЕС) 2018/1206 на Комисията от 28 август 2018 година за откриване и управление на тарифни квоти на Съюза за овче месо и козе месо и преработено овче месо с произход от Исландия

29.8.2018   
               
               
                  BG
               
               
                  Официален вестник на Европейския съюз
               
               
                  L 219/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1206 НА КОМИСИЯТА
         от 28 август 2018 година
         за откриване и управление на тарифни квоти на Съюза за овче месо и козе месо и преработено овче месо с произход от Исландия
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
         като има предвид, че:
         
                     (1)
                  
                  
                     Между Европейския съюз и Исландия бе сключено споразумение под формата на размяна на писма за допълнителни търговски преференции за селскостопански продукти (2) (наричано по-нататък „Споразумението)“, постигнато на основание на член 19 от Споразумението за Европейското икономическо пространство. Споразумението беше одобрено от името на Съюза с Решение (ЕС) 2017/1913 на Съвета (3).
                  
               
                     (2)
                  
                  
                     С цел да приведе в действие приложение V към Споразумението, Комисията прие Регламент за изпълнение (ЕС) 2018/562 (4) за изменение на Регламент за изпълнение (ЕС) № 1354/2011 (5). С това изменение се увеличиха количествата по съществуващите безмитни квоти за овче месо и козе месо с произход от Исландия, включено в тарифни позиции 0204 и 0210, и се откри нова годишна безмитна квота на Съюза за преработено овче месо, включено в подпозиция 1602 90.
                  
               
                     (3)
                  
                  
                     Количествата по тарифните квоти за овче месо и козе месо, които се управляват по силата на Регламент за изпълнение (ЕС) № 1354/2011, са изразени в тонове еквивалент кланично тегло, докато в Споразумението се предвижда количествата по тарифните квоти за стоки с произход от Исландия да се изразяват в тонове продукти. Поради това е целесъобразно количествата по тарифните квоти на Съюза, установени в Споразумението, да бъдат изразени в тонове продукти вместо в еквивалент кланично тегло, като се предвиди тяхното управление в отделен регламент.
                  
               
                     (4)
                  
                  
                     Освен това е необходимо да се предвиди управлението на тарифната квота за стоките, включени в позиции 0204 и 0210, да се извършва под нов пореден номер на тарифната квота и да се предвидят разпоредби за прехода към новия пореден номер на тарифната квотата. Заличаването в Регламент за изпълнение (ЕС) № 1354/2011 на тарифните квоти, които съответстват на продуктите с произход от Исландия, е предвидено в Регламент за изпълнение (ЕС) 2018/1128 на Комисията (6).
                  
               
                     (5)
                  
                  
                     В Споразумението се посочва, че тарифните квоти, установени в приложение V към него, ще се прилагат на годишна основа и се предвижда постепенното увеличение на обемите на тарифните квоти в годините след влизането му в сила. В приложение V към Споразумението се предвижда, че за първата година на прилагане количествата се изчисляват на пропорционална основа. Тъй като Споразумението се прилага от 1 май 2018 г., количествата за 2018 г., които се изчисляват на пропорционална основа, както и годишните количества за следващите години следва да бъдат определени съгласно приложение V към него.
                  
               
                     (6)
                  
                  
                     Тарифните квоти следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с правилата за управлението на тарифните квоти, съдържащи се в Регламент за изпълнение (ЕС) 2015/2447 на Комисията (7).
                  
               
                     (7)
                  
                  
                     В Споразумението се предвижда разпоредбите на Протокол № 3 към Споразумението между Европейската икономическа общност и Република Исландия, изменен с Решение № 2/2005 на Съвместния комитет ЕО—Исландия относно определението на понятието „продукти с произход“ и методите на административно сътрудничество (8), да се прилагат за продуктите, ползващи се от тарифните квоти.
                  
               
                     (8)
                  
                  
                     С цел началната му дата на прилагане да съвпадне с тази на Регламент за изпълнение (ЕС) 2018/1128, в който се предвижда премахването от Регламент за изпълнение (ЕС) № 1354/2011 на тарифните квоти, установени за продукти с произход от Исландия, настоящият регламент следва да се прилага от 1 септември 2018 г.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Откриват се тарифни квоти на Съюза за овче месо и козе месо и за преработено овче месо с произход от Исландия в съответствие с посоченото в приложението.
         
         
            Член 2
            Тарифните квоти, предвидени в приложението, се управляват в съответствие с членове 49—54 от Регламент за изпълнение (ЕС) 2015/2447.
         
         
            Член 3
            За да могат да се ползват от тарифните квоти, предвидени в настоящия регламент, изброените в приложението стоки трябва да отговарят — с необходимите изменения — на правилата за произход и другите разпоредби, съдържащи се в Протокол № 3 към Споразумението между Европейската икономическа общност и Исландия, изменен с Решение № 2/2005 на Съвместния комитет ЕО—Исландия относно определението на понятието „продукти с произход“ и методите на административно сътрудничество.
         
         
            Член 4
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Tой се прилага от 1 септември 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 август 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 269, 10.10.2013 г., стр. 1.
         
            (2)  ОВ L 274, 24.10.2017 г., стр. 58.
         
            (3)  Решение (ЕС) 2017/1913 на Съвета от 9 октомври 2017 г. за сключване на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 274, 24.10.2017 г., стр. 57).
         
            (4)  Регламент за изпълнение (ЕС) 2018/562 на Комисията от 9 април 2018 г. за изменение на Регламент за изпълнение (ЕС) № 1354/2011 за откриване на годишни тарифни квоти на Съюза за овце, кози, овче и козе месо (ОВ L 94, 12.4.2018 г., стр. 4).
         
            (5)  Регламент за изпълнение (ЕС) № 1354/2011 на Комисията от 20 декември 2011 г. за откриване на годишни тарифни квоти на Съюза за овце, кози, овче и козе месо (ОВ L 338, 21.12.2011 г., стр. 36).
         
            (6)  Регламент за изпълнение (ЕС) 2018/1128 на Комисията от 9 август 2018 г. за изменение на Регламент за изпълнение (ЕС) № 1354/2011 за откриване на годишни тарифни квоти на Съюза за овце, кози, овче и козе месо (ОВ L 205, 14.8.2018 г., стр. 1).
         
            (7)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 58).
         
            (8)  Решение № 2/2005 на Съвместния комитет ЕО—Исландия от 22 декември 2005 г. за изменение на Протокол № 3 към Споразумението относно определението на понятието „продукти с произход“ и методите на административно сътрудничество (ОВ L 131, 18.5.2006 г., стр. 1).
      
      
         
            ПРИЛОЖЕНИЕ
            Независимо от правилата за тълкуване на Комбинираната номенклатура следва да се счита, че текстът на описанието на продуктите има само указателен характер, като обхватът на преференциалния режим се определя — по смисъла на настоящото приложение — от принадлежността към кодовете по КН към момента на приемането на настоящия регламент. Когато пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.
            
                        Пореден №
                     
                     
                        Код по КН
                     
                     
                        Подразделение по ТАРИК
                     
                     
                        Описание на продуктите
                     
                     
                        Период на квотата
                     
                     
                        Обем на квотата (в тонове нетно тегло, освен ако е предвидено друго)
                     
                     
                        Ставка на митото за квотата (%)
                     
                  
                        09.0833
                     
                     
                        0204 
                     
                     
                         
                     
                     
                        Овче месо
                     
                     
                        От 1.9.2018 г. до 31.12.2018 г.
                     
                     
                        [2 117  (*1)]
                     
                     
                        0
                     
                  
                        0210 99 21 
                        0210 99 29 
                     
                     
                         
                     
                     
                        От 1.1.2019 г. до 31.12.2019 г.
                     
                     
                        2 783 
                     
                  
                        ex 0210 99 85 
                     
                     
                        10 
                     
                     
                        За всяка календарна година след 1.1.2020 г.
                     
                     
                        3 050 
                     
                  
                        09.2118
                     
                     
                        1602 90 91 
                     
                     
                         
                     
                     
                        Преработено овче месо
                     
                     
                        От 1.9.2018 г. до 31.12.2018 г.
                     
                     
                        67
                     
                     
                        0
                     
                  
                        От 1.1.2019 г. до 31.12.2019 г.
                     
                     
                        233
                     
                  
                        За всяка календарна година след 1.1.2020 г.
                     
                     
                        300
                     
                  
               (*1)  Обемът на тази квота за 2018 г. ще бъде намален с количествата, използвани в рамките на тарифните квоти с поредни номера 09.2119, 09.2120 и 09.0790 за декларациите с дата на приемане в периода от 1.1.2018 г. до 31.8.2018 г.